প্রধান শিক্ষক গিয়াস উদ্দিন বলেন, ‘প্রশ্নকুটির নামে কুমিল্লার শহরের একটি প্রতিষ্ঠান থেকে এসব প্রশ্ন কিনে আনি। প্রশ্ন না দেখেই পরীক্ষার্থীদের দেওয়া হয়েছিল। কিন্তু পরীক্ষা শুরু হওয়ার পর বিষয়টি নজরে আসার সঙ্গে সঙ্গে পরীক্ষা বাতিল করে দিই।’ নবীনগর থানার ভারপ্রাপ্ত কর্মকর্তা (ওসি) রূপক কুমার সাহা বলেন, প্রশ্নপত্রে প্রধানমন্ত্রী ও কৃষিমন্ত্রীর নাম অবমাননাকরভাবে ব্যবহারের অভিযোগে ওই দুই শিক্ষকের বিরুদ্ধে রাষ্ট্রদ্রোহের অভিযোগ আনা হয়েছে। এ ব্যাপারে উপপরিদর্শক (এসআই) প্রভাষচন্দ্র ধর বাদী হয়ে মামলা করেছেন।